බණ්ඩාරනායක මහතා ඉදිරියට පැමිණ එය පිළිගත් අයුරු සිහිපත් කළේය.මහතා මේ අදහස් පල කළේ කොළඹ නව නගර ශාලාවේදී පැවැති චීන සමූහාණ්ඩුවේ 62 වන ජාතික දින සැමරුම වෙනුවෙන් ශ්‍රී ලංකා චීන සමාජ හා සංස්කෘතික සහයෝගිතා සංගමය සංවිධානය කළ සැමරුම් උත්සවයට සහභාගි වෙමින්ය.එහිදී වැඩිදුරටත් අදහස් දැක්වූ අගමැති දි. මු. ජයරත්න මහතා ගම්පොළ ප්‍රදේශයත් සමඟද චීනය සුවිශේෂී මිතුදමක් තිබෙන බව සිහිපත් කළේය.ගම්පොළ විදුලි බලාගාරය චීනයෙන් ලබාදුන් ත්‍යාගයක් බව පැවසූ අගමැතිවරයා වර්ෂ 1952 චීන සහල් ශ්‍රී ලංකා රබර් ගිවිසුමෙන් රටට ජාත්‍යන්තර පිළිගැනීමක් ඇතිකිරීමට හැකිවූ බව පැවැසීය.පසුව සිරිමාවෝ ආර්. ඩී. බණ්ඩාරනායක මැතිනියගේ පාලන සමයේ ශ්‍රී ලංකා චීන මිතුදම වර්ධනය වූ ආකාරය පිළිබඳ පැහැදිලි කළේය.චීනයේ භාණ්ඩ බටහිර ඇතුළු විදේශ රටවලට අපනයනය කිරීමේදී ශ්‍රී ලංකාව මධ්‍යස්ථානයක් ලෙස යොදාගත් බව පෙන්වා දුන් අගමැතිවරයා ශ්‍රී ලංකාව මුහුණපෑ අසීරු අවස්ථාවලදී චීනය පෙරට පැමිණ උදව් උපකාර කළ බව පැවැසීය.එදා එක්සත් ජාතීන්ගේ සංවිධානය චීනය නොපිළිගත් අතර තායිවානය පිළිගෙන තිබුණි.